**Мен бір жұмбақ адаммын ,оны да ойла...**

Құмсай орта мектебі

**Тақырыбы:**

***«Мен бір жұмбақ адаммын,оны да ойла...»***

**( әдеби кеш)**

**Өткізген:**

Қазақ тілі мен әдебиеті пәнінің мұғалімі

Улукпанова Маргарита Маратқызы

**2015-2016 оқу жылы**

**Мақсаты:** Оқушыларға Абай шығармашылығы туралы кең мағұлмат беру,Оқушыларға эстетикалық тәрбие беру, олардың поэзия,саз өнеріне деген сүйіспеншіліктерін арттчру.

**Көрнекілігі:** ақын портреті,нақл сөздер, ақын шығармашылығына байланысты слайдттар .

*Сахна.Күй естіліп тұрады.Ортаға Абай рөлін сомдаушы оқушы шығады.*

Жүрегімнің түбіне терең бойла,

Мен бір жұмбақ адаммын, оны да ойла.

Соқтықпалы ,соқпақсыз жерде өстім,

Мыңмен жалғыз алыстым ,кінә қойма.

*Сахнаға кешті жүргізушілер шығады.*

**1-жүргізуші:** Қайырлы күн, ұстаздар, оқушылар! «Көптілділік- халықтар достастығының негізі» апталығының аясында өткізілгелі отырған шаралардың бірі қазақ халқының ұлы ойшыл данышпаны Абай Құнанбайұлына арналған.

«Мен бір жұмбақ адаммын,оны да ойла...»атты әдеби кешке қош келдіңіздер!

**2-жүргізуші:**

Шын хакім,сөзің асыл баға жетпес,

Бір сөздің мың жыл жүрсе дәмі кетпес.

Қарадан хакім болған сендей жанды

Дүние қолын жайып енді күтпес.

**1-жүргізуші:**

Тыныш ұйықта қабіріңде,уәйім жеме,

Қор болды қайран сөзім босқа деме.

Артыңа қазақтың жас балалары

Сөзіңдң көсем қылып жүр әр жерде.

**2-жүргізуші:** «Абайдың мұрасы-қазақтың ең қасиетті қазынасы.Заманалар ауысып,дүние дидары өзгерсе де халқымыздың Абайға деген көңілі айнымайды,қайта уақыт өткен сайын оның ұлылығының тың қырларын ашып,жаңа сырларына қаныға түседі.Абай өзінің туған халқымен мәңгібақи бірге жасайды,ғасырлар бойы қазақ елін жаңа биіктерге ,асқар асуларға шақыра береді»дейді.Нұрсұлтан Назарбаев.Осы керемет сөздер Абай бейнесіне толық бар.Сөз кезегі абайтанушыларда.

**Сағыныш:** Абай-қазақ әдебиеті тарихында жаңа дәуір ашқан ұлы ақын.Ол қазақтың реалистік жаңа жазба әдебиетінің негізін салды.Оның шығармаларында өз тұсындағы қазақтың қоғамдық өмірі, халық тіршілігі бейнеленген.

**Ақерке:** Семей қаласынан солтүстікке қарай 250 шақырымдай жерде Шыңғыс деген тау бар, болашақ ақын Құнанбайдың сол таудың етегіндегі Қасқабұлақ

(бұрынғы Семей облысының Абай ауданы)деп аталатын жазғы қонысында 1845 жылдың 10- шілдесінде өмірге келген.Сәбиге азан шақырып Ибраһим деген ат қойылады, бірақ оған тілі келмеген әжесі Зере сүйікті немересін «Ойлы болсын,аңдағыш,абайлағыш болсын»деген тілекпен Абай атандырып жіберіпті.Абайдың ата-бабалары атақты адамдар болған.Арғысын айтпағанда,туған атасы Өскенбай әйгілі би,әкесі Құнанбай аға сұлтан болған кісілер.Олардың нақылға айналып кеткен қанатты сөздері ,рубаят тәрізді жекелеген өлең шумақтары біздің кезімізге жеткен.

**Санжар:** Абай әке мінезін ерте танып, сезімтал жанымен аңғарып өседі.Оның бойына атақты әкесінің батылдығы мене қызу жігерлері ,алғырлығы дарыпты.Абайдың балалық шағы негізінен қос ананың (әже мен шешесінің)қарауында,тәрбиесінде өтеді.Өзара өте тату әже мен шеше жаратылысынан байсалды,мейірбан,әділ адамдар болған.Өздері өте жақсы көрген бұл баланы да бауырмал,қайырымды да әділ етіп өсіруге тырысқан.

**Гүлбақыт:** Бұл кезде Зере әжеге, Құнанбайға сәлем беруге ,небір шаруамен атақты кісілер мен ақын-жыршылар,әнші-күйшілер көп келеді екен. Ол кездің әдеті бойынша, олар қона жатып өткен-кеткенді,бұрыңғы әр алуан қызықты да қайғылы оқиғаларын айтысып,келген шаруаларын тек кетеде сөз ететін.Олардың ең ынталы да жалықпайтын таңдаушысы Абай болады.Ал ақын-жаршылар, әңгімеші-ертегішілер Зере мен Ұлжан аналардың өтінішімен апталап,айлап жатып,жас Абайды ән-күә мен әңгіме-жырға қандырып отырған.Туған халқының бай әдеби өнер мұрасымен Абай алғаш осылай танысқан.

**Сәбина:** Құнанбай Абайдың ерекше зеректігін танып,оған үлкен үміт артады.Сондықтан Абайды 9 жасында Семей қаласындағы Ахмет Риза медресесіне оқуға береді.

Медреседегі оқуының соңғы жылында Абай өз бетімен 3 айдай орыс мектебіне барып тіл үйренеді.Сондағы алған білімі кейін 35-40 жасында орыс оқуына қайта оралып,тілін жетік меңгертіп алуына негіз болады.Осының бәріне ол өздігінен талап қылу арқылы қол жеткізген.Қарасөздері мен өлеңдерінде ұлы ұстаздың талаптануды адамның ең жақсы қасиеттерінің бірі деп көрсетуі тегін емес.

**Жеңісгүл:** Абай жасы қырыққа таяғанда бірыңғай өлең жазумен,кітап оқумен айналысуға мүмкіндік алды. Бұған патша Семейге жер аударған орыс зиялыларымен танысып достасуы игі әсерін тигізеді.Әсіресе Семейдің Гоголь атындағы кітапханасында Лев Толстойдың кітабын сұрап тұрған дала қазағына таңырқап,өзі келіп танысқан Е.П.Михаэлис деген оқымыстының көп кемегі болады.

**Нұрасыл:** Абаймен таныс орыс зиялылары оны «Алтын басты адам» деп атады. 1906 жылы Америка Құрама Штаттарында шыққан саяхатшы Кеннанның кітабында Абай есімі құрметпен аталады.

**Замир: «**Абайдың әуелден-ақ әкенің баласы болмай ,адамның баласы болуды армандағаны белгілі...Адамға адам баласының бірңн де дос санады.

«Біріңді қазақ бірің дос

Көрмесең істің бәрі бос»деген сөздері –шын мәнінде ұлт болып ұюымыздың негізгі шарты.

....Абай әлемі бізді жеті түнде адастырмас темірқазық іспетті».

Нұрсұлтан Назарбаев

**1-жүргізуші:**

Тарт күйіңді ,домбыра,

Тау суындай сарқыра.

Тыңдамаған қалмасын,

Құлшына тарт,домбыра –деп келесі кезекті 10- қазақ сыныбының аруларына «Ерке сылқым»биімен ортаға шақырамыз.

**2-жүргізуші:**

«Абайды Абай еткен-Мұхтар ғана,Мұхтарды Мұхтар еткен –Абай дана.Қалайша бас имессің оған,сірә»деп ақындар жырлап кеткен екен.

Өмір сахна,адам актер.Әке Құнанбай мен бала Абай арасындағы диалог.

**1-жүргізуші:**

Өлең-сөздің патшасы,сөз сарасы,

Қиыннан қиыстырар ер данасы.

Тілге жеңіл,жүрекке жылы тиіп,

Теп-тегіс жұмыр келсін айналасы.

**2-жүргізуші:**

Бөтен сөзбен былғанса сөз арасы,

Ол- ақынның білімсіз бишарасы.

Айтушы мен тыңдаушы көбі надан,

Бұл жұрттың сөз танымас бір парасы.

**1-жүргізуші:**

Әуелі аят,хәдис-сөздің басы,

Қосарлы бәйітмысал келді арасы.

Қисынымен қызықты болмаса сөз,

Неге айтсын пайғамбар мен оны Алласы .

**2-жүргізуші:**

Мешіттің құтпа оқыған ғұламасы,

Мүнәжәт уәлилердің зар наласы.

Бір сөзін бір сөзіне қиыстырар

Әрбірі келгенінше өз шамасы.

**1-жүргізуші:**

Өлеңге әркімнің-ақ бар таласы,

Сонда да солардың бар таңдамасы.

Іші алтын, сырты күміс сөз жақсысын

Қазақтың келістірер қай баласы?

**2-жүргізуші:**

Ынсап,ұят,ар,намыс,сабыр,талап,

Бұларды керек қылмас ешкім қалап.

Терең ой ,терең ғылым әздемейді,

Өтірік пен өсекті жүндей сабап.

Оқушыларымызды Абай өлеңдерін мәнерлеп оқуға шақырамыз:

1.Аман Айым

2.Жолшиев Нұрсұлтан

3.Тұрақбай Жеңісгүл

4.Бөлекбай Ұлжан

5.Тауманова Гүлфайруз

**1-жүргізуші:** Абай жыры біздің өмірімізге үш рет жаңалық болып енеді.Бірінші бала кезде.Табиғат көрінісі жыл мезгілі,көк аспан,жасыл жайлау,сарқырап аққан өзен... поэзия құдіретіне бір табынасың.

**2-жүргізуші:**Жастық шақта пәк махаббаттың от сезімінде елтіп екінші рет табынасың.

**1-жүргізуші:** Үшінші рет қырықтан асып,өмірдің алуан шындығымен бетпе-бет келіп, жаттан да, жақыннан да көңіл қалып, жалған дос,жалған жанашырдың бар екенін көзіңмен көріп,қолыңмен ұстаған кезде нағыз Абай,өлең сөздің-патшасы әулие Абай алдыңнан мүлде басқаша басып,бар болмысымен,бар құдіретімен бой көрсетеді...Содан кейін ол өзіңнің өмірлік серігіңе,қасиетті бойтұмарыңа айналады.

**2-жүргізуші:**

Әннің де естісі бар,есері бар,

Тыңдаушының құлағын кесері бар.

Ақылдының сөзіндей ойлы күйді

Тыңдағанда көңілдің әсері бар.-дей келе Абай Атамыздың әні «Айттым сәлем, Қаламқас» орындайтын Сағынова Жарқынайды қарсы алайық.

**1-жүргізуші:** Абай қазақ үшін бір ғана әдебиеттің ауқымына сыймайды.Ол –күнделікті тіршілігімізді,қара басымызды алып жүруден бастап,білім,адамгершілікке дейінгі бүкіл рухани әлемімізді қамтитын жан-жақты құбылыс.

**2-жүргізуші:** Әр елде ,әр кезде халық анадан халық ұлы болар ұрпақ туады,ол сол халық анасының есімін,өзінің үздік таланты ,өнері мен батырлығын мәңгілікке танытып кетеді. «Отан-қуат,отбасы-шуақ»

**1-жүргізуші:** Абай үш рет неке қидырған.Үлкен бәйбішесі Ділдәға 16 жасында үйленген.Ол қазақтың асылы Алшынбайдың Жүсіп деген баласының қызы.

Ділдәдан Ақылбай,Әкімбай,Әбдірахман,Мағауия,Гүлбадан,Райхан атты алты бала көрді.

Алекінші әйелі өзі ұнатып қосылған Әйгерімнен Турағұл,Мекаил,Ізкаил,Кәмилә есімді төрт бала дүниеге келді.

Әмеңгерлікпен үйленген үшінші әйелі Еркежаннан бала сүймеген.

*«Жұмыр қылыш биімен» 3-4 сынып оқушыларын шақырамыз.*

**2-жүргізуші:**

«Мынау тұрған Абайдың суреті ме,

Өлең сөздің ұқсаған құдіретіне.

Ақыл,қайрат білімді тең ұстаған,

Қарсы келер Абайдың кім бетіне» депп Жамбыл атамыз жырлаған.Абайдың асыл сөздері, үлкен ой-толғауы «Қарасөз» деп аталады.

**1-жүргізуші:** Қарасөз –Абайдың 1890-1898 жылдар арасында жазылған бір алуан шығармалары.Жалпы саны -45.Қарасөздерден мазмұн,тақырып жағынан өзгешерек тұратын-қырық бесінші сөз.Ол тарихи мақала очерек тәрізді.Қарасөздің тақырыбы әр түрлі:білім-ғылым,мінез-құлық ,адамгершілік т.б сияқты Ендігі кезекте осы 45 қарасөзді тыңдайық.

**2-жүргізуші:**

Білімдіден шыққан сөз

Талаптыға болсын кез.

Нұрын, сырын көруге

Көкірегінде болсын көз.

**1-жүргізуші:**

Жүрегі –айна,көңілі-ояу,

Сөз тыңдамас ол бояу.

Өз өнері тұр таяу,

Ұқпасын ба сөзді тез?

**2-жүргізуші:**

Туғанда дүние есігін ашады өлең,

Өлеңмен жер қойына кірер денең.

Өмірдегі қызығын бәрі өлеңмен,

Ойласаңшы бос қақпай елең-селең.-дей келе Абай атамыздың«Көзімнің қарасы» әнін Таубаева Наргизаны ортаға шақырамыз.

**1-ЖҮРГІЗУШІ:** Ақынның ең бір нәзік шеберлікпен тудырған өлеңі-табиғат,махаббат сырына арналған «Желсіз түнде жарық ай»өлеңі.Мұнда ақын қазақ даласының бір кешін елестетіп,көшпелі ауыл,жарық ай,желсіз түн,тау іші, өзен жағасына орналасқан елді әсем суреттейді.

Жұмағазиева Ақеркенің орындауында «Желсіз түнде жарық ай»әнімен «Мен бір жұмбақ адаммын,оны да біл...»атты кешімізді қорытындылаймыз.

**2-жүргізуші:** Келгендерге көп рахмет!Келесі кездескенше,сау болыңыздар!